Niels Borregaard
Niels Borregaard, f. 1951, dansk læge, dr.med. 1981 med afhandlingen Den aktive neutrofile granulocyt, forskningsprofessor 1991. Niels Borregaard er leder af Hæmatologisk klinik på Rigshospitalet. Han har udført internationalt anerkendt forskning, som forklarer de aggressive, bakteriedræbende egenskaber hos granulocytterne, der udgør de fleste af blodets hvide blodlegemer. 
I 1995 modtog han Novo Nordisk Prisen.